stanford-oval/wikipedia huggingface dataset:
คำสลับอักษร
แหล่งข้อมูลอื่น

AnagramThis - An ad-free online anagram creator
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ 
แอนิเมชันของคำสลับอักษร "President Obama = a baptism redone"
จักรพรรดินีจิงงู

จักรพรรดินีจิงงู (ญี่ปุ่น: 神功皇后; โรมาจิ: Jingū-kōgō) เป็นจักรพรรดินีในตำนานของญี่ปุ่น ซึ่งปกครองในฐานะผู้สำเร็จราชการแทนพระองค์ภายหลังการสวรรคตของพระสวามีในปี ค.ศ. 200 โดยไม่มีรัชทายาท ทำให้จักรพรรดินีจิงงู ซึ่งขณะนั้นกำลังทรงพระครรภ์อยู่ ขึ้นว่าราชการแทนในตำแหน่งผู้สำเร็จราชการแผ่นดินไปจนเสด็จสวรรคตในปี ค.ศ. 269
ในยุคเมจิ ตามกฎมนเทียรบาล ถือว่า พระจักรพรรดินีจิงงูเป็นจักรพรรดิแห่งญี่ปุ่นองค์ที่ 15 แต่การตีความทางประวัติศาสตร์จากหลักฐานที่ยังหลงเหลืออยู่ ทำให้ไม่นับพระองค์เป็นจักรพรรดิ และถือว่าพระราชโอรสของพระองค์ จักรพรรดิโอจิง เป็นจักรพรรดิองค์ที่ 15 แทน
ตำนาน

ไม่มีวันที่อย่างแน่นอนสำหรับวันเสด็จพระราชสมภพ หรือการเริ่ม-สิ้นสุดรัชสมัยของพระองค์ นักประวัติศาสตร์ได้ให้พระองค์ถือเป็น "จักรพรรดิในตำนาน" แต่ไม่ได้หมายความว่าไม่เคยมีพระองค์ดำรงอยู่ เนื่องด้วยความยากเย็นในการค้นหาและวิเคราะห์ข้อมูลหลักฐาน จากหลักฐานที่พอหลงเหลืออยู่ คาดว่าพระนามของพระองค์ คือ ธิดาโอกินางาตาราชิ นอกจากนี้ยังมีข้อมูลว่า ในรัชสมัยของพระองค์ ได้ใช้เวลา 3 ปีในการพิชิตแว่นแคว้นหนึ่ง ซึ่งคาดว่าน่าจะเป็นเกาหลี
แม้ว่าจะไม่ทราบที่พำนักสุดท้ายของพระองค์ แต่สุสานที่จัดให้พระองค์ก็เปิดให้ประชาชนเข้าเยี่ยมชม ที่ตำบลมาซาซางิ ในนาระ ซึ่งสุสานเป็นสุสานแบบ โคฟุง ที่มีลักษณะเป็นเกาะที่มีคูน้ำล้อมรอบเป็นรูปรูกุญแจ
สิ่งสืบทอด

ใน ค.ศ. 1881 จักรพรรดินีจิงงูเป็นผู้หญิงคนแรกที่แสดงบนธนบัตรญี่ปุ่น เนื่องจากไม่มีภาพวาดจริงของบุคคลในตำนาน ทำให้ภาพจักรพรรดินีจิงงูที่วาดโดยEdoardo Chiossone เป็นการคาดคะเนทั้งหมด เขาเลือกพนักงานหญิงจากโรงพิมพ์ของรัฐบาลมาเป็นนางแบบสำหรับจักรพรรดินีจิงงู จากนี้มีกรใช้ภาพนี้ลงในดวงตราไปรษณียากรชุด 1908/14 ซึ่งเป็นชุดแรกที่แสดงภาพผู้หญิง จากนั้น โยชิดะ โทโยะจึงปรับปรุงรูปแบบสำหรับแสตมป์ชุด 1924/37 การใช้งานแสดมป์ที่มีรูปจิงงูสิ้นสุดลงในแสดมป์ชุดใหม่ใน ค.ศ. 1939
ดูเพิ่ม

ราชินีฮิมิโกะ
ข้อพิพาทญี่ปุ่น–เกาหลี
อ่านเพิ่ม

Aston, William George. (1896). Nihongi: Chronicles of Japan from the Earliest Times to A.D. 697. London: Kegan Paul, Trench, Trubner. OCLC 448337491
Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ISBN 978-0-520-03460-0; OCLC 251325323
Chamberlain, Basil Hall. (1920). The Kojiki. Read before the Asiatic Society of Japan on April 12, May 10, and June 21, 1882; reprinted, May, 1919. OCLC 1882339
Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
Titsingh, Isaac. (1834). Nihon Ōdai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691
Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ISBN 978-0-231-04940-5; OCLC 59145842
แหล่งข้อมูลอื่น

Bank of Japan: ...Click link for image of Empress Jingū on bank note (1883)
| ก่อนหน้า>  |  | จักรพรรดินีจิงงู>  |  | ถัดไป>  |
| --- | --- | --- | --- | --- |
| จักรพรรดิชูไอ |  |   จักรพรรดินีนาถแห่งญี่ปุ่น  (ค.ศ. 201– 269) |  | จักรพรรดิโอจิง |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น 
ภาพจักรพรรดินีจิงงูจรดพระบาทในแดนเกาหลี วาดโดย สึกิโอกะ โยชิโตชิ ค.ศ. 1880
ธนบัตร 1 เยนที่มีภาพจักรพรรดินีจิงงู, ค.ศ. 1881
อรจิรา แก้วสว่าง

| อรจิรา ศิริมงคล |
| --- | --- |
เกิด: 1 กันยายน พ.ศ. 2537 (30 ปี) อรจิรา แก้วสว่าง กรุงเทพมหานคร ประเทศไทย
คู่สมรส: สยาม ศิริมงคล (2564–ปัจจุบัน)
บุตร: 1 คน
อาชีพ: นักแสดง
ปีที่แสดง: พ.ศ. 2558–ปัจจุบัน
ผลงานเด่น: หมวยเล็ก - ลุ้นรักข้ามรั้ว (2558)   มัณทลี - พี่เลี้ยง (2559)   ดาริน บริรักษ์ - ใจลวง (2560)   หนูดี - วิญญาณพิศวง (2562)   ปิ่นมณี - เล่ห์รัญจวน (2562)   สมร พงษ์นุ - เวราอาฆาต (2564)
สังกัด: ช่อง 8 (2558–2564)
อรจิรา ศิริมงคล (เกิด 1 กันยายน พ.ศ. 2537) ชื่อเล่น ฟ้าใส เป็นนักแสดงหญิงชาวไทย สังกัดช่อง 8 ปัจจุบันดำรงตำแหน่ง ประธานชมรมแม่บ้านพัฒนาชุมชน
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
| ปี | เรื่อง | บทบาท |
| --- | --- | --- |
| 2558 | ลุ้นรักข้ามรั้ว | หมวยเล็ก |
| 2558 | สุดแต่ใจจะไขว่คว้า | พิณรมย์ ประกอบผล |
| 2559 | พี่เลี้ยง | มัณทลี |
| 2559 | แม่นาก | พิม |
| 2560 | ใจลวง | ดาริน บริรักษ์ |
| 2562 | ดงผู้ดี | พจนีย์ รัตนเดชากร |
| 2562 | วิญญาณพิศวง | หนูดี |
| 2562 | เล่ห์รัญจวน | ปิ่นมณี |
| 2564 | เรือนร่มงิ้ว | กะทิ (รับเชิญ) |
| 2564 | เวราอาฆาต | สมร พงษ์นุ |
ภาวะเค็ม

ภาวะเค็ม (อังกฤษ: salinity) คือปริมาณเกลือที่ละลายอยู่ในน้ำ เรียกว่า น้ำเค็ม โดยปกติจะวัดเป็น กรัม/ลิตร หรือ กรัม/กิโลกรัม (กรัมของเกลือต่อลิตร/กิโลกรัมน้ำ ภายหลังไม่มีหน่วยวัดและเท่ากับ ‰)
ภาวะเค็มเป็นปัจจัยสำคัญในการกำหนดคุณสมบัติ ทางเคมีของน้ำในแหล่งธรรมชาติและกระบวนการทางชีววิทยาในน้ำ และเป็นตัวแปรสถานะอุณหพลวัต ที่ควบคุมลักษณะทางกายภาพ เช่น ความหนาแน่นและความร้อนจำเพาะของน้ำ ร่วมกับอุณหภูมิและความดัน
โชติ คุณะเกษม

| โชติ คุณะเกษม |
| --- | --- |


รัฐมนตรีว่าการกระทรวงการคลัง
ดำรงตำแหน่ง 10 กุมภาพันธ์ พ.ศ. 2502 – 1 พฤษภาคม พ.ศ. 2502
ก่อนหน้า: เสริม วินิจฉัยกุล
ถัดไป: สุนทร หงส์ลดารมภ์
ผู้ว่าการธนาคารแห่งประเทศไทย
ดำรงตำแหน่ง 24 กรกฎาคม พ.ศ. 2501 – 3 พฤษภาคม พ.ศ. 2502
ก่อนหน้า: เกษม ศรีพยัคฆ์
ถัดไป: ป๋วย อึ๊งภากรณ์
 
ข้อมูลส่วนบุคคล
เกิด: 2 สิงหาคม พ.ศ. 2446
เสียชีวิต: 3 มกราคม พ.ศ. 2510 (63 ปี)
คู่สมรส: คุณหญิง ระเบียบ คุณะเกษม (สมิตะศิริ)
ลายมือชื่อ: 

โชติ คุณะเกษม (2 สิงหาคม พ.ศ. 2446 - 3 มกราคม พ.ศ. 2510) เป็นอดีตรัฐมนตรีว่าการกระทรวงการคลัง ในรัฐบาลจอมพล สฤษดิ์ ธนะรัชต์ และอดีตผู้ว่าการธนาคารแห่งประเทศไทย
ประวัติ

โชติ คุณะเกษม เกิดเมื่อวันที่ 2 สิงหาคม พ.ศ. 2446 ที่บ้านเลขที่ 1052 อยู่เหนือวัดมหาพฤฒาราม อำเภอบางรัก จังหวัดพระนคร เป็นบุตรคนโตของหลวงรักษโชติยาน และนางรักษโชติยาน มีพี่น้อง 1 คนคือ นายอัมพร คุณะเกษม สมรสกับคุณหญิงระเบียบ คุณะเกษม (สมิตะศิริ) มีบุตรด้วยกัน 4 คน ได้แก่
นายประชันย์ คุณะเกษม อดีตกรรมการผู้จัดการบริษัทคอมเมอร์ เชียล เครดิต คอร์ปอเรชั่น
ดร.ประชา คุณะเกษม อดีตรัฐมนตรีช่วยว่าการกระทรวงการต่างประเทศ และอดีตปลัดกระทรวงการต่างประเทศ สมรสกับคุณสุมณี คุณะเกษม นักสะสมของเก่าจากทั่วโลก มูลค่าหลายพันล้านบาท
นางวัฒนี นวพันธ์ อดีตกรรมการผู้จัดการธนาคารทหารไทย (ทีเอ็มบี)
พันโท ปรียาชว์ คุณะเกษม อดีตประจํากองบัญชาการกองทัพไทย
โชติ เป็นนักเรียนทุนของกรมรถไฟหลวง ไปศึกษาต่อด้านพาณิชยศาสตร์จากมหาวิทยาลับเบอร์มิงแฮม ประเทศอังกฤษ เมื่อสำเร็จการศึกษจึงได้เดินทางกลับประเทศไทยและบรรจุเข้ารับราชการในกรมรถไฟหลวงเมื่อวันที่ 17 กันยายน พ.ศ. 2471 ตำแหน่ง สมุหบัญชีชั้น 2 กองบัญชี รับพระราชทานเงินเดือน 200 บาท
โชติ ได้ดำรงตำแหน่งผู้ว่าการธนาคารแห่งประเทศไทย ตั้งแต่ 24 กรกฎาคม พ.ศ. 2501 - 3 พฤษภาคม พ.ศ. 2502 ต่อมาได้รับการแต่งตั้งเป็นรัฐมนตรีว่าการกระทรวงการคลัง ในรัฐบาลจอมพล สฤษดิ์ ธนะรัชต์ และพ้นจากตำแหน่งเมื่อ 1 พฤษภาคม พ.ศ. 2502 นอกจากนี้ยังเคยได้รับเลือกเป็นสมาชิกสภาผู้แทนราษฎรจังหวัดพระนคร
โชติ เป็นหนึ่งในผู้ร่วมก่อตั้งสหโรงแรมไทยและการท่องเที่ยว ร่วมกับพลตำรวจเอก เผ่า ศรียานนท์ พลโท ประยูร ภมรมนตรี และคนอื่นๆ
โชติ ถึงแก่อนิจกรรมเมื่อวันที่ 3 มกราคม พ.ศ. 2510 พระราชทานเพลิงศพเมื่อเดือนกุมภาพันธ์ พ.ศ. 2511
ตำบลทุ่งคลี

| ตำบลทุ่งคลี |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Thung Khli
ประเทศ: ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 39.15 ตร.กม. (15.12 ตร.ไมล์)
ประชากร (2566)
 • ทั้งหมด: 5,184 คน
 • ความหนาแน่น: 132.41 คน/ตร.กม. (342.9 คน/ตร.ไมล์)
รหัสไปรษณีย์ : 72120
รหัสภูมิศาสตร์: 720206
 ส่วนหนึ่งของสารานุกรมประเทศไทย
ทุ่งคลี เป็นตำบลในอำเภอเดิมบางนางบวช จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลทุ่งคลี
ที่ตั้งและอาณาเขต

ตำบลทุ่งคลี มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลโคกช้าง
ทิศตะวันออก ติดต่อกับตำบลสระแจง (อำเภอบางระจัน จังหวัดสิงห์บุรี) และตำบลหนองกระทุ่ม (อำเภอค่ายบางระจัน จังหวัดสิงห์บุรี)
ทิศใต้ ติดต่อกับตำบลเขาดิน
ทิศตะวันตก ติดต่อกับตำบลยางนอน
| เทศบาลตำบลทุ่งคลี |
| --- | --- |
เทศบาลตำบล
ทต.ทุ่งคลีที่ตั้งสำนักงานเทศบาลตำบลทุ่งคลี
พิกัด: 14°52′09.9″N 100°10′40.1″E﻿ / ﻿14.869417°N 100.177806°E﻿ / 14.869417; 100.177806
ประเทศ:  ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 39.15 ตร.กม. (15.12 ตร.ไมล์)
ประชากร (2566)
 • ทั้งหมด: 5,184 คน
 • ความหนาแน่น: 132.41 คน/ตร.กม. (342.9 คน/ตร.ไมล์)
รหัส อปท.: 05720201
ที่อยู่ สำนักงาน: เลขที่ 1 หมู่ 5 ตำบลทุ่งคลี อำเภอเดิมบางนางบวช จังหวัดสุพรรณบุรี 72120
เว็บไซต์: thungkhli.go.th
 ส่วนหนึ่งของสารานุกรมประเทศไทย
ประวัติ

ทุ่งคลี เดิมเป็นพื้นที่ทุ่งกว้างในเขตตำบลเขาดินและตำบลโคกช้าง (ทุ่งนาและเป็นพื้นที่ป่าในบางส่วน) ต่อมาได้มีประชาชนได้อพยพย้ายถิ่นฐานเข้ามาอยู่และจับจองพื้นที่ในการทำมาหากิน ซึ่งคนในสมัยก่อนได้เปรียบเทียบพื้นที่สีเขียวเป็นเสมือนทุ่งที่ใช้สำหรับการตีคลี ตามวรรณคดีโบราณและได้เรียกทุ่งนี้ว่า ทุ่งคลี ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยกหมู่ 3–4 ของตำบลเขาดิน และหมู่ 3, 6–7 ของตำบลโคกช้าง มาตั้งเป็นตำบลทุ่งคลี รวมทั้งจัดตั้งสถานีตำรวจภูธรทุ่งคลีขึ้นปี พ.ศ. 2497
ปี พ.ศ. 2519 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยก 5 หมู่บ้าน คือ หมู่ 3 บ้านคลองละออม ของตำบลทุ่งคลี กับหมู่ 8 บ้านยางนอน ของตำบลนางบวช กับหมู่ 2 บ้านห้วยปลาช่อน, หมู่ 7 บ้านท่ามะนาว, หมู่ 8 บ้านยางนอน ของตำบลเขาดิน ออกไปตั้งเป็นตำบลยางนอน
การปกครองส่วนภูมิภาค > การปกครองส่วนภูมิภาค

ตำบลทุ่งคลีแบ่งพื้นที่การปกครองออกเป็น 8 หมู่บ้าน ได้แก่
หมู่ที่ 1 บ้านดอนฉนวน
หมู่ที่ 2 บ้านคูเมือง
หมู่ที่ 3 บ้านดอนตาลเสี้ยน
หมู่ที่ 4 บ้านขุยโพธิ์
หมู่ที่ 5 บ้านกุ่มโคก
หมู่ที่ 6 บ้านกร่างสามยอด
หมู่ที่ 7 บ้านก้นวุ้ง
หมู่ที่ 8 บ้านคลองยอ
การปกครองส่วนภูมิภาค > การปกครองส่วนท้องถิ่น

ตำบลทุ่งคลีเดิมมีฐานะเป็นสภาตำบลทุ่งคลี ในปี พ.ศ. 2517 ต่อมาปี พ.ศ. 2538 สภาตำบลทุ่งคลีมี 8 หมู่บ้าน พื้นที่ 39.15 ตารางกิโลเมตร ประชากร 5,704 คน และ 1,406 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลทุ่งคลีอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลทุ่งคลี
ปี พ.ศ. 2551 เขตองค์การบริหารส่วนตำบลทุ่งคลีมี 8 หมู่บ้าน พื้นที่ 39.15 ตารางกิโลเมตร ประชากร 5,631 คน และ 1,680 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาทและได้รับความเห็นชอบจากราษฎร พ.ศ. 2553 กระทรวงมหาดไทยจึงพิจารณาให้องค์การบริหารส่วนตำบลทุ่งคลีอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลทุ่งคลี
ตำบลหนองกระทุ่ม (อำเภอเดิมบางนางบวช)

| ตำบลหนองกระทุ่ม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Krathum
ประเทศ: ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 69.23 ตร.กม. (26.73 ตร.ไมล์)
ประชากร (2566)
 • ทั้งหมด: 4,658 คน
 • ความหนาแน่น: 67.28 คน/ตร.กม. (174.3 คน/ตร.ไมล์)
รหัสไปรษณีย์ : 72120
รหัสภูมิศาสตร์: 720214
 ส่วนหนึ่งของสารานุกรมประเทศไทย
หนองกระทุ่ม เป็นตำบลในอำเภอเดิมบางนางบวช จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลหนองกระทุ่ม
ที่ตั้งและอาณาเขต

ตำบลหนองกระทุ่ม มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลเนินขาม และตำบลสุขเดือนห้า (อำเภอเนินขาม จังหวัดชัยนาท)
ทิศตะวันออก ติดต่อกับตำบลบ่อกรุ
ทิศใต้ ติดต่อกับตำบลหนองโพธิ์ และตำบลแจงงาม (อำเภอหนองหญ้าไซ)
ทิศตะวันตก ติดต่อกับตำบลหนองมะค่าโมง และตำบลวังคัน (อำเภอด่านช้าง) และตำบลหนองจอก (อำเภอบ้านไร่ จังหวัดอุทัยธานี)
| เทศบาลตำบลหนองกระทุ่ม |
| --- | --- |
เทศบาลตำบล
ทต.หนองกระทุ่มที่ตั้งสำนักงานเทศบาลตำบลหนองกระทุ่ม
พิกัด: 14°52′34.2″N 99°50′58.4″E﻿ / ﻿14.876167°N 99.849556°E﻿ / 14.876167; 99.849556
ประเทศ:  ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 69.23 ตร.กม. (26.73 ตร.ไมล์)
ประชากร (2566)
 • ทั้งหมด: 4,658 คน
 • ความหนาแน่น: 67.28 คน/ตร.กม. (174.3 คน/ตร.ไมล์)
รหัส อปท.: 05720208
ที่อยู่ สำนักงาน: เลขที่ 111 หมู่ 3 ตำบลหนองกระทุ่ม อำเภอเดิมบางนางบวช จังหวัดสุพรรณบุรี 72120
เว็บไซต์: www.nongkrathum-sm.go.th
 ส่วนหนึ่งของสารานุกรมประเทศไทย
ประวัติ

หนองกระทุ่ม เดิมเป็นพื้นที่หมู่ 4,8 ของตำบลบ่อกรุ อำเภอเดิมบางนางบวช ในปี พ.ศ. 2536 นายสมพงศ์ ศรียะพันธุ์ ผู้ว่าราชการจังหวัดสุพรรณบุรี ได้ประกาศแยก 8 หมู่บ้านของตำบลบ่อกรุ ได้แก่ หมู่ 4,8 บ้านหนองกระทุ่ม, หมู่ 5 บ้านหนองกอก, หมู่ 9 บ้านหนองปลาดุก, หมู่ 10 บ้านหนองนา, หมู่ 12 บ้านหนองอิงพิง, หมู่ 14 บ้านหนองปอ และหมู่ 15 บ้านหนองหิน ออกมาตั้งเป็น ตำบลหนองกระทุ่ม
โดยชื่อ หนองกระทุ่ม มาจากที่ชุมชนเดิมของหนองกระทุ่ม ตั้งอยู่ที่สาธารณะหนองเด่นใหญ่ ตั้งอยู่ทางทิศใต้ของหมู่บ้าน ซึ่งเดิมมีต้นกระทุ่มขึ้นมากมาย คนในสมัยนั้นจึงเรียกชื่อตามสภาพแวดล้อมว่า หนองกระทุ่ม
การปกครองส่วนภูมิภาค > การปกครองส่วนภูมิภาค

ตำบลหนองกระทุ่มแบ่งพื้นที่การปกครองออกเป็น 9 หมู่บ้าน ได้แก่
หมู่ที่ 1 บ้านหนองกระทุ่ม
หมู่ที่ 2 บ้านหนองกระทุ่ม
หมู่ที่ 3 บ้านหนองปอ
หมู่ที่ 4 บ้านหนองปลาดุก
หมู่ที่ 5 บ้านหนองกอก
หมู่ที่ 6 บ้านหนองนา
หมู่ที่ 7 บ้านหนองอิงพิง
หมู่ที่ 8 บ้านหนองหิน
หมู่ที่ 9 บ้านโศกไฮ่
การปกครองส่วนภูมิภาค > การปกครองส่วนท้องถิ่น

ตำบลหนองกระทุ่มเดิมมีฐานะเป็นสภาตำบลหนองกระทุ่มหลังจากจัดตั้งตำบลขึ้น ต่อมาปี พ.ศ. 2538 สภาตำบลหนองกระทุ่มมี 9 หมู่บ้าน พื้นที่ 69.23 ตารางกิโลเมตร ประชากร 4,932 คน และ 1,324 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลหนองกระทุ่มอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองกระทุ่ม
ปี พ.ศ. 2550 เขตองค์การบริหารส่วนตำบลหนองกระทุ่มมี 9 หมู่บ้าน พื้นที่ 69.23 ตารางกิโลเมตร ประชากร 4,896 คน และ 1,481 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาทและได้รับความเห็นชอบจากราษฎร พ.ศ. 2552 กระทรวงมหาดไทยจึงพิจารณาให้องค์การบริหารส่วนตำบลหนองกระทุ่มอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลหนองกระทุ่ม
เจ้าสุคันธา ณ เชียงใหม่

บทความนี้เกี่ยวกับพระธิดาในเจ้าฟ้าก้อนแก้วอินแถลง สำหรับพระนัดดาในพระเจ้ามโหตรประเทศ ดูที่ เจ้าสุคันธา สิโรรส
| เจ้าสุคันธา ณ เชียงใหม่ |
| --- | --- |

เกิด: เจ้านางสุคันธาแห่งเชียงตุง 31 มกราคม พ.ศ. 2453 เชียงตุง รัฐเชียงตุง (ในอารักขาของบริติช)
เสียชีวิต: 15 มกราคม พ.ศ. 2546 (93 ปี) จังหวัดเชียงใหม่ ประเทศไทย
คู่สมรส: เจ้าอินทนนท์ ณ เชียงใหม่ (พ.ศ. 2476−2534)
บุตร: เจ้ารัตนนินดนัย ณ เชียงใหม่ เจ้าวิไลวรรณ ณ เชียงใหม่  เจ้าสรรพสมบูรณ์ ณ เชียงใหม่  เจ้าไพฑูรย์ศรี ณ เชียงใหม่  เจ้าวีระยุทธ ณ เชียงใหม่
บิดามารดา: เจ้าฟ้าก้อนแก้วอินแถลง เจ้านางบัวทิพย์หลวง
งานสมรสของเจ้าอินทนนท์กับเจ้าสุคันธา
เจ้าสุคันธา ณ เชียงใหม่  (31 มกราคม พ.ศ. 2453 −15 มกราคม พ.ศ. 2546) เป็นเจ้าธิดาในเจ้าฟ้าก้อนแก้วอินแถลง เจ้าผู้ครองนครเชียงตุงที่ 40 เกิดแต่เจ้านางบัวทิพย์หลวง ต่อมาเจ้าสุคันธาสมรสกับเจ้าอินทนนท์ ณ เชียงใหม่ พระโอรสของเจ้าแก้วนวรัฐ เจ้าผู้ครองนครเชียงใหม่คนสุดท้าย ประดุจสะพานเชื่อมสายสัมพันธ์ระหว่างเชียงตุง-เชียงใหม่
ประวัติ > ชีวิตตอนต้น

เจ้าสุคันธาเป็นเจ้าธิดาในเจ้าฟ้าก้อนแก้วอินแถลง เกิดแต่เจ้านางบัวทิพย์หลวง (หรือ หม่อมทิพย์ใหญ่) ณ หอหลวงเมืองเชียงตุง โดยแม่มีตำแหน่งเป็นบาทบริจาริกา หรือเรียกในราชสำนักเชียงตุงว่า "นางฟ้า" ทั้งเป็นลูกหลานข้าราชการในเชียงตุง และเป็นหลานตาพระยาแขก (ผู้ทำหน้าที่นำเจ้าฟ้าเมืองอื่นมาคำนับเจ้าฟ้าเชียงตุง) เจ้าสุคันธาจะเรียกเจ้าพ่อว่า "ฟ้าหม่อม" มีพี่น้องร่วมมารดาคือ เจ้าแว่นแก้ว, เจ้าแว่นทิพย์, เจ้าสิงห์ไชย และเจ้าแก้วเมืองมา
ขณะอายุได้หกขวบ เจ้าพ่อก็จ้างครูมาสอนพิเศษภาษาไทเขินและไทย และสามารถเลือกเรียนนาฏศิลป์ไทยและพม่าจากครูที่จ้างมาในวังได้ตามใจปรารถนา ต่อมาเมื่ออายุได้เก้าขวบจึงเข้าโรงเรียนประจำของศาสนาคริสต์ในเชียงตุง จึงเรียนรู้ภาษาพม่าและอังกฤษจากที่นั่น และร่ำเรียนจนจบชั้นที่หก หลังสำเร็จการศึกษาก็ทำงานเป็นเลขานุการิณีให้กับเจ้าฟ้าก้อนแก้วอินแถลงร่วมกับเจ้าบัวสวรรค์และเจ้าทิพเกสรพี่สาวต่างมารดา
ประวัติ > สมรส

เจ้าสุคันธาได้รับการสู่ขอจากเจ้าอินทนนท์ ณ เชียงใหม่ พระโอรสของเจ้าแก้วนวรัฐ เจ้าผู้ครองนครเชียงใหม่ โดยที่ทั้งสองไม่เคยรู้จักกันมาก่อน หลังจากหมั้นได้แปดเดือนก็สมรสกัน ณ หอคำเชียงตุง โดยมีเจ้าฟ้าก้อนแก้วอินแถลงและเจ้านางปทุมมาเทวีเป็นเจ้าภาพเมื่อปี พ.ศ. 2476 ทั้งมีข้าหลวงอังกฤษผู้กำกับราชการนครเชียงตุงร่วมเป็นเกียรติในงาน หลังสมรสได้สิบวันได้เดินทางไปจังหวัดเชียงใหม่โดยมีเจ้าฟ้าพรหมลือกับเจ้านางบุญยวง (ภรรยาอีกนางหนึ่งของเจ้าฟ้าก้อนแก้วอินแถลง) มาส่ง โดยเจ้าสุคันธามีลูกกับเจ้าอินทนนท์ 5 คน ได้แก่
เจ้ารัตนนินดนัย ณ เชียงใหม่
เจ้าวิไลวรรณ ณ เชียงใหม่
เจ้าสรรพสมบูรณ์ ณ เชียงใหม่
เจ้าไพฑูรย์ศรี ณ เชียงใหม่
เจ้าวีระยุทธ ณ เชียงใหม่ สมรสกับสุรัตน์ ณ เชียงใหม่
29 มีนาคม พ.ศ. 2561 เจ้าวงศ์สักก์ ณ เชียงใหม่ ได้ส่งมอบไม้เท้าหุ้มทองคำ อันเป็นสมบัติประจำกายของเจ้าแก้วนวรัฐ ให้แก่เจ้าวีระยุทธหรือเจ้าน้อย รวมทั้งมอบหมายให้เจ้าวีรยุทธทำหน้าที่เพื่อสานต่อในนามมูลนิธินวราชดำริอนุรักษ์ฝ่ายเหนือ ครั้นเจ้าวีรยุทธถึงแก่กรรมเมื่อวันที่ 23 สิงหาคม พ.ศ. 2563 ทายาทจึงนำไม้เท้าหุ้มทองคำมอบแก่พิพิธภัณฑสถานแห่งชาติ เชียงใหม่ ในฐานะมรดกของชาวเชียงใหม่ และสมบัติของชาติ
ประวัติ > เสียชีวิต

เจ้าสุคันธาเสียชีวิตด้วยโรคชราเมื่อวันที่ 15 มกราคม พ.ศ. 2546 สิริอายุ 93 ปี พระศพตั้งบำเพ็ญกุศลที่วัดเจดีย์หลวงวรวิหาร จังหวัดเชียงใหม่ โดยได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร, สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จเจ้าฟ้าฯ กรมพระศรีสวางควัฒน วรขัตติยราชนารีพระราชทานพวงมาลา และได้รับพระมหากรุณาธิคุณพระราชทานผ้าไตร 5 ชุด พร้อมพระราชทานเพลิงศพเป็นกรณีพิเศษ ณ ฌาปนกิจสถานสันกู่เหล็กเมื่อวันที่ 19 มกราคม พ.ศ. 2546
กระแสน้ำฮุมบ็อลท์

กระแสน้ำฮุมบ็อลท์
กระแสน้ำฮุมบ็อลท์ (อังกฤษ: Humboldt Current) หรือเรียกอีกอย่างว่า กระแสน้ำเปรู (Peru Current) เป็นกระแสน้ำเย็นในมหาสมุทรที่มีความเค็มต่ำ ไหลไปทางเหนือตามแนวชายฝั่งตะวันตกของทวีปอเมริกาใต้ เป็นกระแสน้ำใต้ทะเลลึกด้านตะวันออก ไหลไปในทิศทางเส้นศูนย์สูตร และทอดยาว 500–1,000 km (310–620 mi) นอกชายฝั่ง กระแสน้ำฮุมบ็อลท์ได้ตั้งชื่อตามนักธรรมชาติวิทยาชาวเยอรมัน อเล็คซันเดอร์ ฟ็อน ฮุมบ็อลท์ ถึงแม้ว่ากระแสน้ำนี้จะค้นพบโดยโฆเซ เด อาโกสตา เมื่อ 250 ปี ก่อนฮุมบ็อลท์ค้นพบก็ตาม ในค.ศ. 1846 ฮุมบ็อลท์ได้รายงานการวัดกระแสน้ำเย็นในหนังสือของเขาที่ชื่อ Cosmos
ตำบลหนองโอ่ง

| ตำบลหนองโอ่ง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Ong
ทางหลวงชนบทบริเวณพื้นที่หมู่ 1 บ้านคณฑี
ประเทศ: ไทย
จังหวัด: สุพรรณบุรี
อำเภอ: อู่ทอง
พื้นที่
 • ทั้งหมด: 59.00 ตร.กม. (22.78 ตร.ไมล์)
ประชากร (2566)
 • ทั้งหมด: 9,292 คน
 • ความหนาแน่น: 157.49 คน/ตร.กม. (407.9 คน/ตร.ไมล์)
รหัสไปรษณีย์ : 72160
รหัสภูมิศาสตร์: 720907
 ส่วนหนึ่งของสารานุกรมประเทศไทย
| องค์การบริหารส่วนตำบลหนองโอ่ง |
| --- | --- |
องค์การบริหารส่วนตำบล
อบต.หนองโอ่งที่ตั้งที่ทำการองค์การบริหารส่วนตำบลหนองโอ่ง
พิกัด: 14°25′39.1″N 99°54′25.9″E﻿ / ﻿14.427528°N 99.907194°E﻿ / 14.427528; 99.907194
ประเทศ:  ไทย
จังหวัด: สุพรรณบุรี
อำเภอ: อู่ทอง
พื้นที่
 • ทั้งหมด: 59.00 ตร.กม. (22.78 ตร.ไมล์)
ประชากร (2566)
 • ทั้งหมด: 9,292 คน
 • ความหนาแน่น: 157.49 คน/ตร.กม. (407.9 คน/ตร.ไมล์)
รหัส อปท.: 06720911
ที่อยู่ที่ทำการ: หมู่ 6 ถนนอู่ทอง-ด่านช้าง ตำบลหนองโอ่ง อำเภออู่ทอง จังหวัดสุพรรณบุรี 72160
เว็บไซต์: www.nongong.go.th
 ส่วนหนึ่งของสารานุกรมประเทศไทย
หนองโอ่ง เป็นตำบลในอำเภออู่ทอง จังหวัดสุพรรณบุรี
ที่ตั้งและอาณาเขต

ตำบลหนองโอ่ง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลดอนคา
ทิศตะวันออก ติดต่อกับตำบลศาลาขาว (อำเภอเมืองสุพรรณบุรี)
ทิศใต้ ติดต่อกับตำบลเจดีย์ ตำบลกระจัน ตำบลอู่ทอง และตำบลจรเข้สามพัน
ทิศตะวันตก ติดต่อกับตำบลหนองประดู่ (อำเภอเลาขวัญ จังหวัดกาญจนบุรี)
การปกครองส่วนภูมิภาค > การปกครองส่วนภูมิภาค

ตำบลหนองโอ่งแบ่งพื้นที่การปกครองออกเป็น 14 หมู่บ้าน ได้แก่
หมู่ที่ 1 บ้านคณฑี
หมู่ที่ 2 บ้านหนองโอ่ง
หมู่ที่ 3 บ้านหนองกระทิง
หมู่ที่ 4 บ้านหนองหลุม
หมู่ที่ 5 บ้านห้วยหิน
หมู่ที่ 6 บ้านโคกสำโรง
หมู่ที่ 7 บ้านตลิ่งชัน
หมู่ที่ 8 บ้านเกษตรสุข
หมู่ที่ 9 บ้านหนองแหน
หมู่ที่ 10 บ้านสระ
หมู่ที่ 11 บ้านคอกวัวตะวันออก
หมู่ที่ 12 บ้านเขาตาก้าว
หมู่ที่ 13 บ้านพวน
หมู่ที่ 14 บ้านหนองโอ่งตะวันออก
การปกครองส่วนภูมิภาค > การปกครองส่วนท้องถิ่น

ตำบลหนองโอ่งเดิมมีฐานะเป็นสภาตำบลหนองโอ่ง ในปี พ.ศ. 2517 ต่อมาปี พ.ศ. 2537 สภาตำบลหนองโอ่งมี 14 หมู่บ้าน พื้นที่ 59.00 ตารางกิโลเมตร ประชากร 8,068 คน และ 1,531 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลหนองโอ่งอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองโอ่ง
แม่น้ำเซนต์ลอว์เรนซ์

| --- | --- |
แม่น้ำเซนต์ลอว์เรนซ์

Fleuve Saint-Laurent

 แม่น้ำเซนต์ลอว์เรนซ์ใกล้อเล็กซานเดอร์เบย์ 
ประเทศ: แคนาดา, สหรัฐอเมริกา
State/Provinces: รัฐออนแทรีโอ, รัฐเกแบ็ก, รัฐนิวยอร์ก




ต้นกำเนิด:  ทะเลสาบออนแทรีโอ 
 - ตำแหน่ง: คิงสตัน รัฐออนแทรีโอ / เคปวินเซนต์ รัฐนิวยอร์ก
 - ระดับ: 
 - พิกัด: 44°06′N 76°24′W﻿ / ﻿44.100°N 76.400°W﻿ / 44.100; -76.400
ปากแม่น้ำ: อ่าวเซนต์ลอว์เรนซ์ / มหาสมุทรแอตแลนติก
 - ระดับ: 
 - พิกัด: 49°30′N 64°30′W﻿ / ﻿49.500°N 64.500°W﻿ / 49.500; -64.500


ความยาว: 1,197 km (744 mi)
พื้นที่ลุ่มน้ำ: 1,344,200 ตร.กม. (519,000 ตร.ไมล์) 
การไหล: for below the Saguenay River
 - เฉลี่ย: 16,800 m3/s (590,000 cu ft/s)


    Map of the St. Lawrence/Great Lakes Watershed    Map of the St. Lawrence/Great Lakes Watershed   
แม่น้ำเซนต์ลอว์เรนซ์ (อังกฤษ: Saint Lawrence River; ฝรั่งเศส: Fleuve Saint-Laurent, ออกเสียง: [flœv sɛ̃ lorɑ̃]) เป็นแม่น้ำในรัฐออนแทรีโอและรัฐเกแบ็ก ประเทศแคนาดา มีความยาว 1,197 กิโลเมตร ปากแม่น้ำมีความกว้างมากถึง 145 กิโลเมตร โดยถือเป็นปากแม่น้ำที่ใหญ่ที่สุดในโลก มีเกาะตั้งอยู่บนลำน้ำหลายเกาะ บางตอนขยายกว้างออกเป็นทะเลสาบขนาดเล็ก
แม่น้ำไหลออกจากทะเลสาบออนแทรีโอขึ้นไปทางตะวันออกเฉียงเหนือ เป็นเส้นเขตแดนระหว่างรัฐนิวยอร์ก สหรัฐอเมริกากับรัฐออนแทรีโอ ประเทศแคนาดา จนถึงเมืองคอร์นวอลล์ ไหลผ่านเข้ารัฐเกแบ็กทางตอนใต้และไหลต่อไปทางทิศตะวันออกเฉียงเหนือ จนลงอ่าวเซนต์ลอว์เรนซ์ มหาสมุทรแอตแลนติก  มีแควสำคัญ ได้แก่ แม่น้ำออตตาวา แม่น้ำแซงมอรีซ และแม่น้ำแซกิเนย์ไหลมาบรรจบทางด้านเหนือ แม่น้ำริเชลู แม่น้ำยาแมสกา แม่น้ำเซนต์แฟรนซิส และแม่น้ำโชดีแยร์ไหลมาบรรจบทางด้านใต้ เมืองสำคัญที่ตั้งอยู่ริมฝั่งแม่น้ำได้แก่ มอนทรีออลและนครเกแบ็ก
เรือขนาดใหญ่สามารถเดินเรือได้ตลอดทั้งสาย เนื่องจากมีการขุดคลอง สร้างเขื่อนและประตูน้ำไว้เป็นระยะ ๆ เพื่อให้มีร่องน้ำลึกสม่ำเสมอ เส้นทางเดินเรือนี้เรียกว่า เซนต์ลอว์เรนซ์ซีเวย์ ยังสามารถเดินเรือมายังกลุ่มทะเลสาบเกรตเลกส์ได้อีกด้วย
พระมนูภาณวิมลศาสตร์ (ชม จามรมาน)

| อำมาตย์เอกพระมนูภาณวิมลศาสตร์ (ชม จามรมาน) |
| --- | --- |


รัฐมนตรีว่าการกระทรวงยุติธรรม
ดำรงตำแหน่ง 8 เมษายน พ.ศ. 2491 – 18 กรกฎาคม พ.ศ. 2493
ก่อนหน้า: พระยาอรรถการีย์นิพนธ์
ถัดไป: เลียง ไชยกาล
รัฐมนตรีว่าการกระทรวงการคลัง
ดำรงตำแหน่ง 18 กรกฎาคม พ.ศ. 2493 – 29 พฤศจิกายน พ.ศ. 2494
ก่อนหน้า: จอมพล แปลก พิบูลสงคราม
ถัดไป: หลวงวิจิตรวาทการ
 
ข้อมูลส่วนบุคคล
เสียชีวิต: พ.ศ. 2522
ศาสนา: พุทธ
ลายมือชื่อ: 

อำมาตย์เอก พระมนูภาณวิมลศาสตร์ นามเดิม ชม จามรมาน เป็นอดีตรัฐมนตรีว่าการกระทรวงยุติธรรม และอดีตรัฐมนตรีว่าการกระทรวงการคลัง ในรัฐบาลจอมพล แปลก พิบูลสงคราม
ประวัติ

พระมนูภาณวิมลศาสตร์ เคยรับราชการเป็น อธิบดีผู้พิพากษา ในสังกัดกระทรวงยุติธรรม และเคยได้รับการแต่งตั้งเป็นสมาชิกวุฒิสภาในพ.ศ. 2490
พระมนูภาณวิมลศาสตร์ ได้รับตำแหน่งรัฐมนตรีว่าการกระทรวงยุติธรรมเมื่อพ.ศ. 2491 ในรัฐบาลจอมพล แปลก พิบูลสงคราม และพ้นจากตำแหน่งไปหลังประกาศใช้รัฐธรรมนูญ ต่อมาในปี พ.ศ. 2492 ได้รับแต่งตั้งเป็นรัฐมนตรีว่าการกระทรวงยุติธรรมอีกครั้ง ในรัฐบาลนายจอมพล แปลก พิบูลสงคราม ในพ.ศ. 2493 ได้ย้ายไปดำรงตำแหน่งรัฐมนตรีว่าการกระทรวงการคลัง และพ้นจากตำแหน่งหลังจอมพล แปลก พิบูลสงครามทำรัฐประหารตนเอง
ตำแหน่ง

10 เมษายน 2462 – เข้าเฝ้าทูลละอองธุลีพระบาทหลังจากสอบไล่ได้เป็นเนติบัณฑิตอังกฤษ
เครื่องราชอิสริยาภรณ์

พ.ศ. 2492 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2483 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)